সাইমন হারমার
সাইমন রস হারমার (জন্ম: ১০ ফেব্রুয়ারি, ১৯৮৯) ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকার বিখ্যাত আন্তর্জাতিক ক্রিকেট তারকা। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে দায়িত্ব পালন করছেন। ডানহাতে মাঝারিসারির ব্যাটসম্যানের পাশাপাশি অফ ব্রেক বোলিং করে থাকেন সাইমন হারমার। ঘরোয়া প্রথম-শ্রেণীর ক্রিকেটে ওয়ারিয়র্সের প্রতিনিধিত্ব করছেন তিনি। এরপূর্বে দক্ষিণ আফ্রিকা এ দলে খেলেছেন। এছাড়াও সাউথ আফ্রিকান ইউনিভার্সিটিজ দলের অধিনায়ক তিনি।